28. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΚΟΙΝΩΝΙΚΩΝ  ΥΠΗΡΕΣΙΩΝ, ΔΗΜΟΣΙΑΣ ΤΑΞΕΩΣ ΚΑΙ  ΣΥΓΚΟΙΝΩΝΙΩΝ Αριθ. Δ2/Β/27812/8493 της 16 Ιουλ./16 Σεπτ. 1969 (ΦΕΚ Β' 586) Περί καθορισμού των αρμοδιοτήτων του Διοικητού του Κρατικού Αερολιμένος Αθηνών. Έχοντες υπ’ όψιν: 1)Τας διατάξεις του Νόμ. 5017/1931. 2)Τας διατάξεις του από 7.8.1931 Π.Δ/τος άρθρ. 12 παρ. 3 περιπτ. Θ' ως προσετέθη υπό του Π.Δ.20/30.8.1932. 3)Τον Α.Ν. 970/1946 άρθρ. 2 παρ. 2. 4)Το Β.Δ. 865/1960 άρθρ. 21. 5)Τας ανάγκας της Υπηρεσίας Πολιτικής Αεροπορίας συναρτήσει των επιταγών και διεθνών υποχρεώσεων των απορρεουσών εκ του Νόμ. 211/1947, κυρωτικού της Διεθνούς Συμβάσεως περί Πολιτικής Αεροπορίας. 6)Τα   εις   εφαρμογήν   της  Διεθνούς  Συμβάσε(Αντί της σελ. 526,03(β) Σελ. 526,03(γ) Τεύχος 401 - Σελ. 117 Υπηρεσία Πολιτικής Αεροπορίας 38.Κ.α.27-28 13 ως περί Πολιτικής Αεροπορίας εκδοθέντα παρά του ICAO Παραρτήματα, αποφασίζομεν: Καθορίζομεν τον υπηρεσιακόν κύκλον αρμοδιοτήτων του Διοικητού του Κρατικού Αερολιμένος Αθηνών (Κ.Α.Α.) ως ακολούθως : Ι.Γενικώς : 1.Ο Διοικητής Κ.Α.Α. είναι ο μόνος αρμόδιος και υπεύθυνος δια την εκτέλεσιν της αποστολής και του έργου του Κρατικού Αερολιμένος Αθηνών. 2.Ο Διοικητής αποτελεί την ανωτάτην εν τω Αερολιμένι Αρχήν και έχει την πλήρη ευθύνην δια την εφαρμογήν των μέσων και μεθόδων εκείνων αι οποίαι θα εξασφαλίσουν, την σύννομον και αρτίαν λειτουργίαν του Κ.Α.Α. ως συνόλου μηχανισμού Κρατικής δραστηριότητος, την απόδοσιν και την εμφάνισιν του Αερολιμένος τούτου. 3.Προς ικανοποίησιν των, εν ταις προηγουμέναις παραγράφοις, διαλαμβανομένων, ο Διοικητής του Κ.Α.Α. προΐσταται, εν τη επιτελέσει του επιχειρησιακού έργου, των εν τω Κ.Α.Α. λοιπών Κρατικών Υπηρεσιών. Εν τη εννοία της παρούσης παραγράφου ο Διοικητής Κ.Α.Α. συντονίζει τας ενεργείας των υπ’ αυτόν και του συνόλου των εν τω Αερολιμένι εδρευουσών λοιπών Κρατικών Υπηρεσιών, ρυθμίζει υπευθύνως τα κατά την λειτουργίαν των και ένεκεν ταύτης ανακύπτοντα ζητήματα των μεταξύ των δραστηριοτήτων και σχέσεων, πλην, αποφεύγει την ανάμιξιν επί θεμάτων εσωτερικής διοικητικής φύσεως εκάστης Υπηρεσίας. ΙΙ. Ειδικώς: 4.Θέματα χώρων, στεγάσεως και γενικώς αναγκών εις χώρους και ακίνητα, επιλύονται, κατά τα κεκανονισμένα, δια του Διοικητού Κ.Α.Α. 5.Τοποθέτησις και απόσπασις δια χρονικόν διάστημα πλέον του μηνός, δημοσίων υπαλλήλων άνω του βαθμού του Εισηγητού (6ου) ή προκειμένου περί της Αστυνομίας Πόλεων Αξιωματικών, εις Δημοσίαν Υπηρεσίαν εν τω Κ.Α.Α., ανακοινούνται εις τον Διοικητήν του Αερολιμένος. 6.Τα της διακινήσεως και σταθμεύσεως οχημάτων των εν τω Αερολιμένι Κρατικών Υπηρεσιών, ρυθμίζονται ενιαίως υπό του Διοικητού Κ.Α.Α. 7.Προς εξασφάλισιν της ευρύθμου λειτουργίας του Κ.Α.Α. ο Διοικητής αυτού καλεί εις συσκέψεις τους προϊσταμένους πάσης ετέρας παρά τω Αερολιμένι Κρατικής ή μη Αρχής. Η προσέλευσις εις τας συσκέψεις και η συνδρομή του δι’ αυτών διωκομένου έργου, τυγχάνουν υποχρεωτικαί. Σελ. 526,04(γ) Τεύχος 401 - Σελ. 118 8. Πράξεις εν γένει (αποφάσεις, διαταγαί, εγκύκλιοι, οδηγίαι, συστάσεις) εκδιδόμεναι υπό των εν τω Κ.Α.Α. Κρατικών Υπηρεσιών και αφορώσαι εις λειτουργικά θέματα του Αερολιμένος, προ της εφαρμογής των θεωρούνται υπό του Διοικητού Κ.Α.Α. 9.Ειδικαί Αστυνομικαί Διατάξεις προσιδιάζουσαι εις το έργον και την λειτουργίαν του Κ.Α.Α., κοινοποιούνται προ της εκδόσεώς των εις την Διοίκησιν του Κ.Α.Α. 10.Η τάξις και ασφάλεια εν τω Αερολιμένι εξασφαλίζονται υπό του Διοικητού Κ.Α.Α. δια των προς τούτο οικείων αστυνομικών οργάνων. 11.Πάσα έρευνα, διοικητική εξέτασις, προανάκρισις ή κυρία ανάκρισις κατά τας διατάξεις του Π.Δ. ή του Νόμ. 1811/51 ή βάσει ετέρων ειδικών διατάξεων ενεργηθείσα σχετιζομένη με την λειτουργίαν του Αερολιμένος μεθ’ ην εξεδόθη πόρισμα ή πρότασις έστω και απαλλακτική, κοινοποιείται εις τον Διοικητήν Κ.Α.Α. 12.Αι προς διασφάλισιν του λειτουργικού έργου του Αερολιμένος και ειδικώτερον προς εξασφάλισιν της ασφαλείας των πτήσεων, εκδιδόμεναι βάσει της κειμένης νομοθεσίας, υπό του Διοικητού Κ.Α.Α Αερολιμενικαί διατάξεις, τυγχάνουν υποχρεωτικής εφαρμογής υπό του συνόλου του εν Κ.Α.Α. υπηρετούντος προσωπικού Κρατικών και μη Υπηρεσιών. 13.Η λήψις παντός, Νόμοις προβλεπομένου, μέτρου δια την επιβολήν της τάξεως εντός του Κ.Α.Α., ανήκει εις τον Διοικητήν αυτού. Εν τούτοις η άσκησις του προσήκοντος πειθαρχικού ελέγχου προκειμένου περί οργάνων των παρά τω Κ.Α.Α. λοιπών Κρατικών Αρχών, ενεργείται δια των αμέσων αυτών Υπηρεσιών. 14.Η παρούσα δημοσιευθήτω δια της Εφημερίδος της Κυβερνήσεως. Η ανωτέρω απόφασις περί του Διοικητού του Κρατικού Αερολιμένος Αθηνών εφαρμόζεται αναλόγως και δια τους Διοικητάς των λοιπών Κρατικών Πολιτικών Αερολιμένων της Χώρας δυνάμει της υπ’ αριθ. Δ1/Α/42701/1899 της 19 Νοεμ./19 Δεκ. 1969 αποφ. Υπ. Οικονομικών, Δημοσίας Τάξεως, Κοινων. Υπηρεσιών και Συγκοινωνιών (ΦΕΚ Β' 828). 38.Κ.α.28 Υπηρεσία Πολιτικής Αεροπορίας 14